**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**\_\_\_\_\_\_ \_\_\_\_\_\_\_\_\_\_\_\_\_ 2020 թվականի N \_\_\_\_\_-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ**

**ՀՈՒԼԻՍԻ 6-Ի N783-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 34-րդ հոդվածի 1-ին մասը՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2017 թվականի հուլիսի 6-ի «Հարկային մարմնի կողմից հարկ վճարողների ցանկերի հրապարակման կարգը և ձևերը սահմանելու մասին» N783-Ն որոշման (այսուհետ՝ որոշում) մեջ կատարել հետևյալ փոփո­խութ­յունները և լրացումները.
2. որոշման 1-ին կետը լրացնել հետևյալ բովանդակությամբ 3-րդ ենթակետով.

«3) մետաղական օգտակար հանածոյի արդյունահանման թույլտվություն ստացած ընդերքօգտագործող հարկ վճարողների՝ տարվա արդյունքներով վճարած հարկերի և վճար­ների ցանկերը, արտահանած ապրանքների ցանկերը՝ արժեքային, բնաիրային և քանա­կական չափերով, հարկային մարմնի պաշտոնական ինտերնետային կայքում հրա­պա­րակվում են Հայաստանի Հանրապետության կառավարության 2018 թվականի հունիսի 8-ի N666-Ն որոշման N3 հավելվածով սահմանված ձևին համապատասխան:»,

1. որոշման N1 հավելվածը 5-րդ կետից հետո լրացնել հետևյալ բովանդակությամբ 5.1-ին և 5.2-րդ կետերով.

«5.1. Հայաստանի Հանրապետության կառավարության 2017 թվականի հուլիսի 6-ի N783-Ն որոշման N2 հավելվածի N4 ձևի ցանկի կազմման իմաստով՝ Հայաստանի Հանրա­պե­տության պետական բյուջե վճարած 50 միլիոն դրամ և ավելի շահութահարկիմեծութ­յունը հաշվարկվում է որպես այդ հարկատեսակի գծով հարկ վճարողի միասնական հաշ­վից վճարված (մարված) մեծություն՝ հաշվի առնելով (նվազեցնելով) միասնական հաշվին վերադարձված գումարները:

5.2. Հայաստանի Հանրապետության կառավարության 2017 թվականի հուլիսի 6-ի N783-Ն որոշման N2 հավելվածի N5 ձևի ցանկի կազմման իմաստով՝ Հայաստանի Հանրապետության պետական բյուջե վճարած 10 միլիոն դրամ և ավելի եկամտային հարկի մեծությունը հաշվարկվում է որպես այդ հարկատեսակի գծով հարկ վճարողի միասնական հաշվից վճարված (մարված) մեծություն՝ հաշվի առնելով (նվազեցնելով) միասնական հաշվին վերադարձված գումարները:»,

1. որոշման N1 հավելվածում 6-րդ կետը շարադրել նոր խմբագրությամբ.

«6. Հայաստանի Հանրապետության կառավարության 2017 թվականի հուլիսի 6-ի N783-Ն որոշման N2 հավելվածի N7 ձևի ցանկը կազմվում է՝ հիմք ընդունելով հարկ վճարողների կողմից հարկային տարվա սկզբից միասնական հաշվից վճարված (մարված) մեծությունը՝ հաշվի առնելով (նվազեցնելով) միասնական հաշվին վերադարձված գումար­ները և (կամ) մաքսային մարմի կողմից հավաքագրված գումարների մեծությունը աճողա­կան կարգով: Ընդ որում՝

1. որպես հարկային տարվա սկզբից վճարված (մարված) հարկերի և վճարների մեծություն՝ ցանկի պետական բյուջեի եկամուտներ հարկային մարմնի մասով սյունակի համապատասխան տողում լրացվում է ցանկի` ըստ հարկատեսակների անվանումների սյունակների հարկային մարմնի մասով գումարների հանրագումարը: Ըստ հարկատեսակ­ների սյունակները լրացվում են որպես տվյալ հարկատեսակի գծով հարկ վճարողի միաս­նական հաշվից վճարված (մարված) գումարի մեծություն՝ հաշվի առնելով (նվազեցնելով) միասնական հաշվին վերադարձված գումարները: Ընդ որում, վերադարձված գումարների մեջ չեն ներառվում միասնական հաշիվ վերադարձված՝ ավելացված արժեքի հարկի (այսուհետ՝ ԱԱՀ) զրոյական դրույքաչափով հարկվող գործարքների գծով ԱԱՀ-ի փոխհատուցվող գումարը, յուրաքանչյուր հաշվետու եռամսյակին հաջորդող ամսվա 21-ի դրությամբ ԱԱՀ-ի փոխհատուցվող գումարը, Հայաստանի Հանրապետության հարկային օրենսգրքի 457-րդ հոդվածի 7-րդ մասով սահմանված` բյուջեից հաշվանցման ենթակա ԱԱՀ գումարը, Հայաստանի Հանրապետության հարկային օրենսգրքի 89-րդ հոդվածի 2-րդ մասի 1-3-րդ կետերով սահմանված գործարքների իրականացման դեպքում ակցիզային հարկի փոխհատուցվող գումարը, ինչ­պես նաև 2018 թվականի հունվարի 1-ի դրությամբ առկա գերավճարը և գերավճարից տար­բերվող գումարը։ Սույն ենթակետի կանոնները հարկերի և վճարների մասով կիրա­ռելի են «այլ հարկեր, վճարներ» սյունակի համապատասխան տողը լրացնելիս։ Միաս­նա­կան հաշվի միջոցով չմարվող պետական վճարի մասով հիմք է ընդունվում համապա­տաս­խան գանձապետական հաշվին կատարված վճարումը,
2. որպես հարկային տարվա սկզբից վճարված հարկերի մեծություն՝ ցանկի պետական բյուջեի եկամուտներ մաքսային մարմնի մասով սյունակի համապատասխան տողում լրացվում է ցանկի` ըստ հարկատեսակների անվանումների սյունակների մաքսային մարմնի մասով գումարների հանրագումարը: Ըստ հարկատեսակների սյունակները լրացվում են որպես տվյալ հարկատեսակի գծով հարկ վճարողի կողմից պետական բյուջե վճարված գումարի մեծություն։ Սույն ենթակետի կանոնները հարկերի և վճարների մասով կիրառելի են «այլ հարկեր, վճարներ» սյունակի համապատասխան տողը լրացնելիս,
3. ցանկի՝ ընդամենը մուտքերը սյունակի համապատասխան տողում լրացվում է պետական բյուջեի եկամուտներ հարկային մարմնի մասով սյունակի և պետական բյուջեի եկամուտներ մաքսային մարմնի մասով սյունակի համապատասխան տողերի հանրագումարը,
4. ցանկի՝ «ԱԱՀ-ի և ակցիզային հարկի մասով՝ միասնական հաշիվ վերադարձված գումարներ» սյունակում լրացվում են համալիր հարկային ստուգման արդյունքում կամ պարզեցված ընթացակարգով միասնական հաշվին մուտքագրված ԱԱՀ-ի գումարները, միասնական հաշվին մուտքագրման ենթակա գումարների հիմնավորվածության ուսումնասիրության արդյունքներով հիմնավորված և միասնական հաշիվ վերադարձված ԱԱՀ-ի և ակցիզային հարկի գումարները, համալիր հարկային ստուգման արդյունքում միասնական հաշիվ վերադարձված ակցիզային հարկի գումարները:,
5. որոշման N2 հավելվածի Ձև N7-ը շարադրել նոր խմբագրությամբ՝ համաձայն հավելվածի:
6. Սույն որոշումն ուժի մեջ է մտնում 2021 թվականի հունվարի 1-ից և տարածվում է 2021 թվականի հունվարի 1-ից հետո ընկած եռամսյակների վրա:

Հավելված

ՀՀ կառավարության \_\_\_\_\_\_\_ թվականի

\_\_\_\_\_\_\_\_\_\_\_\_\_\_\_\_\_ N \_\_\_\_\_-Ն որոշման

**Ձև N 7**

**ՑԱՆԿ**

**Առաջին 1000 խոշոր հարկ վճարողների և նրանց կողմից 20\_\_\_թ. հարկային տարվա ընթացքում վճարված հարկերի և վճարների մեծությունների**

|  |  |  |  |  |  |
| --- | --- | --- | --- | --- | --- |
| Հ/Հ | ՀՎՀՀ | Կազմակերպու-թյան անվանումը կամ անհատ ձեռնարկատի-րոջ, նոտարի անունը, ազգանունը | Գտնվելու կամ գործունեու-թյուն իրականաց-նելու վայրը | \_\_\_\_\_\_\_\_\_\_\_\_\_\_\_«...»-ի դրությամբ հարկ վճարողի կողմից ՀՀ պետական բյուջե վճարված հարկերի և վճարների ընդհանուր գումարը (հազ. դրամ) | ԱԱՀ-ի և ակցիզային հարկի մասով՝ միասնական հաշիվ վերադարձված գումարներ |
| Ընդամենը մուտքերը | որից |
|  պետական բյուջեի եկամուտներ հարկային մարմնի մասով | պետական բյուջեի եկամուտներ մաքսային մարմնի մասով | այդ թվում  |
| շահութա-հարկը | եկամտա-յին հարկը | ԱԱՀ-ն | ակցիզա-յին հարկը | այլ հարկեր, վճարներ |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
|  |  |  |  |  |  |  |  |  |  |  |  |  |

**Հիմնավորում**

**«Հայաստանի Հանրապետության կառավարության 2017 թվականի հուլիսի 6-ի**

**N783-Ն որոշման մեջ** **փոփոխություններ և լրացումներ կատարելու մասին»**

**ՀՀ կառավարության որոշման նախագծի ընդունման**

1. **Իրավական ակտի անհրաժեշտությունը (նպատակը).**

Նախագծի ընդունման նպատակը ՀՀ հարկային օրենսգրքին համապատասխան՝ հարկային պարտավորությունների մարման նպատակով միասնական հաշվի համակարգի կիրառման շրջանակներում հարկ վճարողների կողմից պետական բյուջե վճարված հարկերի մեծությունների հաշվարկման հստակեցումն է:

1. **Կարգավորման հարաբերությունների ներկա վիճակը և առկա խնդիրները**.

ՀՀ կառավարության 2017 թվականի հուլիսի 6-ի N783-Ն որոշմամբ սահմանված են հարկային մարմնի կողմից հարկ վճարողների ցանկերի հրապարակման կարգը և հրա­պա­րակ­ման ենթակա ցանկերի ձևերը: Նշված որոշմամբ հստակեցված չեն միասնական հաշվի համա­կարգի կիրառմամբ պայմանավորված հարկային տարվա սկզբից վճարված հար­կերի մեծության և առանձին հարկատեսակների գծով հարկ վճարողի միասնական հաշվից կատար­ված վճարումների մեծությունների հաշվարկման կարգը, ինչպես նաև ՀՀ հարկային օրենսգրքի 308-րդ հոդվածի 1-ին մասի 1-ին կետի ե.1-ին ենթակետով նախա­տեսված տեղեկատվության հրապարակման ձևատեսքերը։

1. **Առկա խնդիրների առաջարկվող լուծումները.**

Նախագծով առաջարկվում է հստակեցնել հարկային տարվա սկզբից վճարված հարկերի և առանձին հարկատեսակների գծով վճարումների մեծությունները: Մաս­նա­վո­րապես`

- հարկային տարվա սկզբից վճարված հարկերի մեծության որոշման համար հիմք է ընդուն­վում հարկ վճարողների կողմից հարկային տարվա սկզբից միասնական հաշվից վճար­ված (մարված) մեծությունը՝ հաշվի առնելով (նվազեցնելով) միասնական հաշվին վերա­դարձված գումար­ները և (կամ) մաքսային մարմի կողմից հավաքագրված գումարների մեծությունը,

- ըստ հարկատեսակների հիմք է ընդունվում հարկատեսակի գծով հարկ վճարողի միաս­նական հաշվից վճարված (մարված) գումարի մեծությունը՝ հաշվի առնելով (նվա­զեց­նելով) միասնական հաշվին վերադարձված գումարները,

- հարկերի համար սահմանված կանոնները մասով կիրառելի են «այլ հարկեր, վճարներ» սյունակի համապատասխան տողը լրացնելիս,

- միասնական հաշվի միջոցով չմարվող պետական վճարի մասով հիմք է ընդունվում հա­մա­­պատասխան գանձապետական հաշվին կատարված վճարումը,

Հիմք ընդունելով այն հանգամանքը, որ ՀՀ կառավարության 2018 թվականի հունիսի 8-ի N666-Ն որոշման N3 հավելվածով սահմանված է պետական եկամուտների կոմիտեի կողմից ներկայացվող հրապարակային հաշվետվության ձևը, առաջարկվում է նախագծով սահմանել, որ մետաղական օգտակար հանածոյի արդյունահանման թույլտվություն ստացած ընդերքօգտագործող հարկ վճարողների՝ տարվա արդյունքներով վճարած հարկերի և վճարների ցանկերը, արտահանած ապրանքների ցանկերը՝ արժեքային, բնաիրային և քանա­կական չափերով, հարկային մարմնի պաշտոնական ինտերնետային կայքում հրա­պա­րակ­վում են ՀՀ կառավարության 2018 թվականի հունիսի 8-ի N666-Ն որոշման N3 հավելվածով սահմանված ձևին համապատասխան:

1. **Կարգավորման առարկան.**

Նախագծի կարգավորման առարկան հարկային պարտավորությունների մարման նպատակով միասնական հաշվի համակարգի կիրառման շրջանակներում հարկ վճարողների կողմից պետական բյուջե վճարված հարկերի մեծությունների հաշվարկման, ինչպես նաև ՀՀ հարկային օրենսգրքի 308-րդ հոդվածի 1-ին մասի 1-ին կետի ե.1-ին ենթակետին համապա­տաս­խան ձևատեսքի հստակեցումն է:

1. **Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է ՀՀ պետական եկամուտների կոմիտեի կողմից:

1. **Իրավական ակտի կիրառման դեպքում ակնկալվող արդյունքը.**

Նախագծի ընդունման արդյունքում ակնկալվում է հստակեցնել հարկային տարվա սկզբից վճարված հարկերի և ըստ առանձին հարկատեսակների վճարված գումարների մեծությունների հաշվարկման կարգը և ՀՀ հարկային օրենսգրքի 308-րդ հոդվածի 1-ին մասի 1-ին կետի ե.1-ին ենթակետին համապատասխան տեղեկատվության հրապարակման ձևա­տես­քերը։

**ՏԵՂԵԿԱՆՔ**

**«Հայաստանի Հանրապետության կառավարության 2017 թվականի հուլիսի 6-ի**

**N783-Ն որոշման մեջ** **փոփոխություններ և լրացումներ կատարելու մասին»**

**ՀՀ կառավարության որոշման նախագծի ընդունման կապակցությամբ**

**այլ նորմատիվ իրավական ակտերի ընդունման անհրաժեշտության մասին**

«Հայաստանի Հանրապետության կառավարության 2017 թվականի հուլիսի 6-ի N783-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ:

**ՏԵՂԵԿԱՆՔ**

**«Հայաստանի Հանրապետության կառավարության 2017 թվականի հուլիսի 6-ի**

**N783-Ն որոշման մեջ** **փոփոխություններ և լրացումներ կատարելու մասին»**

**ՀՀ կառավարության որոշման նախագծի ընդունման կապակցությամբ պետական**

**կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման մասին**

«Հայաստանի Հանրապետության կառավարության 2017 թվականի հուլիսի 6-ի N783-Ն որոշման մեջ փոփոխություններ և լրացումներ կատարելու մասին»ՀՀ կառավարության որոշ­ման նախագծի ընդունման կապակցությամբ պետական կամ տեղական ինքնակա­ռա­վար­ման մարմնի բյուջեում եկամուտների և ծախսերի ավելացում կամ նվազեցում չի նախատեսվում: